**Sporazum o stabilizaciji i pridruživanju između EU i Bosne i Hercegovine**

**6.sastanak Posebne grupe za reformu javne uprave**

**Datum: 6. juni**

**Preporuke[[1]](#footnote-1)**

1. ***Strateški okvir za reformu javne uprave (SO RJU)***
2. Uspostaviti funkcionalno **tijelo za donošenje političkih odluka** koje će uključivati predsjedavajuću Vijeća ministara BiH, predsjednike entitetskih vlada i gradonačelnika Brčko distrikta, te uputiti poziv ministrima nadležnim za različite oblasti RJU i koordinatorima za RJU. Državni nivo, entiteti i distrikt Brčko trebaju usvojiti odluku o aranžmanu za koordinaciju RJU - tzv. Zajedničkoj platformi - u **junu 2023. godine.** Izraditi odgovarajući poslovnik uz podršku OECD - SIGMA uz konsultacije na političkom i tehničkom nivou i usvojiti ga u relevantnim tijelima Zajedničke platforme (3. kvartal 2023).
3. Treba ojačati ulogu koordinatora za RJU u pogledu upravljanja provedbom i praćenja Akcionog plana. Pokrenuti postupke zapošljavanja u entitetima i Brčko distriktu kako bi se **povećali ljudski potencijali koordinatora za RJU** i u skladu s tim revidirati pravilnike o unutarnjoj organizaciji (3. kvartal 2023).
4. Svi koordinatori za RJU trebaju revidirati **Akcioni plan za RJU za period 2023.-2027.,** kojeg trebaju usvojiti svi nivoi vlasti do četvrtog kvartala 2023. godine, pri čemu će prioritet imati digitalizacija vladinih usluga i procesa RJU**.** Određivanje prioriteta će se realizirati uz podršku OECD- SIGMA i finalizirati do septembra 2023. godine, dok procjenu troškova za provedbu Akcionog plana treba završiti do kraja godine.
5. Osigurati **redovno godišnje praćenje i izvještavanje o** provedbi Strateškog okvira za reformu javne uprave i njegovog Akcionog plana na polugodišnjem i godišnjem nivou, te bez odlaganja usvojiti **izvještaj o praćenju za 2022. godinu** na svim nivoima vlasti i objaviti ga na internet stranicama koordinatora za reformu javne uprave (3. kvartal 2023). Unaprijediti kvalitet praćenja uspostavljanjem procedura za prikupljanje podataka u provedbi RJU (4. kvartal 2023).
6. Pokrenuti sistematske konsultacije **s organizacijama civilnog društva** prilikom praćenja i revizije Akcionog plana za reformu javne uprave i integrirati njihove povratne informacije u izvještaj o praćenju i strateške ciljeve o RJU prilikom revizije Akcionog plana (3. kvartal 2023).
7. **Ažurirati komunikacijsku strategiju** o RJU u skladu s novim Akcionim planom za RJU za period 2023.-2027. (1. kvartal 2024.) i započeti njenu provedbu (2. kvartal 2024.) kako bi se povećala svijest vlada i društva o pitanjima RJU.
8. Osigurati veću **finansijsku odgovornost i održivost** za provedbu revidiranog Akcionog plana za RJU tako što će se iz budžeta za 2024. izdvojiti sredstva za pokrivanje najmanje 10%- 20% troškova Akcionog plana (4. kvartal 2023).
9. Pokrenuti **efikasan mehanizam koordinacije donatora** u RJU kako bi se osigurala finansijska pokrivenost svih aktivnosti u vremenskom okviru revidiranog Akcionog plana i prvi sastanak koordinacije donatora organizovati u 1. kvartalu 2024, s ciljem da se sastanci održavaju svakih šest mjeseci.
10. ***Upravljanje javnim finansijama (UJF)***
	1. Nastaviti provedbu Strategija upravljanja javnim finansijama za period 2021.-2025. na svakom nivou upravljanja i sveobuhvatnog cjelodržavnog Strateškog okvira za upravljanje javnim finansijama. Pojedinačni Akcioni planovi za UJF i sveobuhvatni plan treba revidirati (2. kvartal 2024.), te uključiti rezultate izvještaja PEFA iz sredine 2023. godine i sveobuhvatni izvještaj o praćenju UJF koji treba biti usvojen do septembra 2023.
	2. Pokrenuti dijalog o politici na nivou države u vezi s reformom upravljanja javnim finansijama s Evropskom komisijom, predstavnicima civilnog društva, razvojnim partnerima i međunarodnim finansijskim institucijama najkasnije do 3. kvartala 2023.
	3. **Unaprijediti reforme upravljanja javnim finansijama** do 2. kvartala 2024. u sljedećim ključnim oblastima:
		1. poboljšanjem **kvaliteta budžetskog procesa** tako što će se poštovati rokovi i pravila za izmjene i dopune budžeta, za naredni budžetski ciklus (2. kvartal 2024.) i u saradnji sa MMF-om otpočeti pripreme za Procjenu upravljanja javnim ulaganjima na svim nivoima i završiti ih do kraja godine;
		2. jačanjem **kredibiliteta srednjoročnih budžetskih okvira i fiskalnih strategija** tako što će se (1) unaprijediti povezanost između godišnjeg strateškog planiranja i procesa izrade godišnjeg budžeta i (2) osnažiti kapaciteti za predviđanje i modeliranje i unaprijediti koordinacija u ovoj oblasti;
		3. Svi nivoi vlasti trebaju uspostaviti neophodne preduslove vezane za IT kako bi se mogao provesti zakon o **programskom budžetu** i **srednjoročnom planiranju budžeta**, te usvojiti slični propisi na državnom nivou i u Republici Srpskoj (2. kvartal 2024.)
		4. osigurati efikasnu funkciju nadzora nad fiskalnim rizicima (uz pokrivanje fiskalnih rizika preduzeća u državnom vlasništvu tako što će se ova funkcija jasno dodijeliti jedinicama u oba entiteta, s jasno definiranim zadacima, odgovarajućim osobljem i resursima.
		5. u oba entiteta kreirati i ažurirati **javno dostupan registar preduzeća u državnom vlasništvu** s kompletnom listom svih takvih preduzeća koja se može pretraživati, uključujući sveobuhvatne finansijske izvještaje, revizije i organizacione informacije zasnovane na definiranoj metodologiji.
11. ***Državna služba i upravljanje ljudskim potencijalima***
	1. Ojačati **saradnju između ministarstava pravde i agencija za državnu službu** na svim nivoima vlasti i podijeliti informacije o vremenskom okviru i obimu saradnje u okviru Foruma direktora agencija za državnu službu do septembra 2023. godine.
	2. Unaprijediti **metodologije** **ULJP-a** za praćenje provedbe zakona o državnoj službi i upravljanja ljudskim potencijalima, na svim nivoima vlasti, koje se temelje na rezultatima radionice koju je organizovala SIGMA u junu 2023. godine, s ciljem usvajanja tih metodologija (4. kvartal 2023). Dostaviti godišnje izvještaje Evropskoj komisiji najmanje šest sedmica prije sljedećeg godišnjeg sastanka Posebne grupe za RJU i objaviti ih na internet stranicama relevantnih institucija (1. kvartal 2024).
	3. U skladu sa zajedničkim okvirom politike, izraditi **strategije upravljanja ljudskim potencijalima** uz podršku RESPA-e na državnom nivou i u Republici Srpskoj (1. kvartal 2024.), te započeti provedbu Strategije za razvoj ljudskih potencijala u strukturama državne službe FBiH i u kantonima (3. kvartal 2023.) tako što će se raditi na poboljšanju klasifikacije, opisa i ocjenjivanja radnih mjesta.
	4. Usvojiti poboljšan pravni osnov za **registre javnih usluga** na nivou entiteta sa jasnom podjelom nadležnosti, kao i pravni osnov za uspostavljanje HRMIS-a na državnom nivou (4. kvartal 2023). Osigurati funkcionalnost HRMIS-a na svim nivoima tako što će se obezbijediti uslovi koji se odnose na kapacitete za upravljanje registrima i nadogradnju softvera (4. kvartal 2023).
	5. Uskladiti 11 zakona o državnoj službi i standarde ljudskih potencijala i imenovati **radnu grupu** uključivanjem ministarstava nadležnih za javnu upravu (3. kvartal 2023.) s ciljem finalizacije ovog procesa do (1. kvartal 2024). Ovo podrazumijeva usklađivanje zakonskih odredbi za zajednički djelokrug državne službe, jednake standarde u postupcima zapošljavanja i odabira, kompatibilne kategorije radnih mjesta i kompetencija potrebnih za ta radna mjesta kako bi se osigurala **mobilnost i** **zajednički standardi u radnim uvjetima, funkcijama i organizaciji državne službe.**
	6. Potrebno je bez odlaganja **uskladiti zakone o državnoj službi s principima meritornosti** kako na nivou entiteta tako i na državnom nivou (3. kvartal 2023.); Federacija BiH također treba koordinirati usklađivanje s principima meritornosti u kantonima i finalizirati proces izmjena i dopuna zakona do (1. kvartal 2024).
	7. Obustaviti prakse koje ne osiguravaju zapošljavanje zasnovano na zaslugama i dobro funkcionisanje državne službe, posebno u Vladi Federacije, tako što će se odmrznuti zapošljavanje u državnoj službi i na državnom nivou, redovnim raspisivanjem konkursa za radna mjesta i zapošljavanjem državnih službenika višeg nivoa rukovođenja kada im istekne mandat.
12. ***Izrada politika i koordinacija***
	1. **Vijeće ministara** treba donijeti odluku o predloženim opcijama za reguliranje strateškog planiranja na osnovu konceptualnog sažetka Direkcije za ekonomsko planiranje (do juna 2023.) i usvojiti i započeti provedbu pravnog okvira za sektorsko strateško planiranje do januara 2024.Konsolidovati institucionalne mandate za koordinaciju i osiguranje kvaliteta planiranja politika na državnom nivou (4. kvartal 2023.) Entiteti i Brčko distrikt trebaju osigurati provedbu i gdje je relevantno prilagođavanje pravnog okvira o planiranju politika, uz rješavanje potencijalnih nedostataka u skladu sa radionicom OECD SIGMA-e.
	2. Dostaviti Evropskoj komisiji preliminarni nacrt **Programa integrisanja u EU** u skladu s članom 70.3 SSP-a (*nacionalni program za usvajanje acquisa EU*) (2. kvartal 2023.). Također dostaviti analizu funkcioniranja Odluke o mehanizmu koordinacije iz 2016. godine, zajedno s prijedlozima za otklanjanje utvrđenih nedostataka (2. kvartal 2023.).

***5. Odgovornost i pružanje usluga***

* 1. Ombudsman bi trebao imati proaktivniju ulogu u korištenju dostupnih komunikacijskih kanala s izvršnim i zakonodavnim vlastima različitih nivoa upravljanja u cilju učinkovitije **provedbe svojih preporuka** (4. kvartal 2023).
	2. Poboljšati zakonske odredbe **o pristupu informacijama na nivou države i entiteta u skladu** s najboljom međunarodnom praksom tako što će na internet stranicama javnih institucija biti dostupan sveobuhvatan katalog informacija, te uvesti odredbe o sankcijama za kršenje zakona i osigurati specijalizovano nadzorno tijelo sa odgovarajućim kapacitetima za praćenje provedbe tih odredbi. Uspostaviti radnu grupu za usaglašen pristup takvim standardima, na nivou države i oba entiteta. Konsultovati Komisiju o nacrtima Zakona o slobodnom pristupu informacijama (3. kvartal 2023.) prije donošenja zakona (do 4. kvartala 2023).
	3. Poboljšati upravu prilagođenu korisnicima (1) izradom popisa administrativnih opterećenja za sve usluge kako bi se utvrdilo gdje je to opterećenje najveće u pružanju usluga preduzećima i građanima, prije nego što se nastavi s pojednostavljenjem i digitalizacijom usluga, (2) prilikom izrade akcionog plana za usklađivanje sektorskih zakona sa Zakonom o opštem upravnom postupku na svim nivoima vlasti. (4. kvartal 2023.)

**Naredne aktivnosti**

* Dostaviti predstavnicima OECD-SIGMA i DG NEAR poslovnik Zajedničke platforme radi konsultacija prije usvajanja
* Dostaviti izvještaje o praćenju RJU i UJF nakon usvajanja
* Dostaviti nacrt Akcionog plana za RJU do septembra 2023.
* Osigurati procjenu finansijskog uticaja revidiranog Akcionog plana za RJU
* Uraditi proračun troškova i izračunati iznos finansijskih sredstava koja nedostaju za revidirani Akcioni plan za RJU
* Dostaviti procjenu fiskalnog uticaja revidiranog Akcionog plana za RJU; imamo informacije da se procjena priprema u saradnji s ministarstvima finansija i da će biti finalizirana nakon završetka svih konsultacija.
* Dostavite nam obim i kalendar saradnje agencija za državnu službu u okviru Foruma direktora agencija za državnu službu
* Dostavite podatke o obrascu ULJP, gdje nedostaju podaci: (1) vršioci dužnosti i istekli mandati, (2) ugovori na određeno vrijeme; (3) izbor najbolje rangiranih kandidata
* Dostavite nacrt zakona o državnoj službi na svim nivoima vlasti kada budu potrebne konsultacije s EU i OECD-om - SIGMA i prije usvajanja kako bi se osiguralo usklađivanje s načelima javne uprave
* Naredni sastanak: organizovati sastanak između DEI-a i OECD SIGMA-e i EUD-a o tome kako DEI planira poboljšati planiranje, izvještavanje i kalkulaciju troškova za NPAA (Program integrisanja) i gdje bi OECD SIGMA mogla pružiti podršku u ovom zadatku posebnog područja primjene.

**Rezultati reforme javne uprave u skladu s dijalogom o preporukama Posebne grupe za reformu javne uprave**

**Vremenski okvir: juni - decembar 2023.**

|  |  |  |
| --- | --- | --- |
| **Rezultati po područjima** | **juni - septembar 2023.** | **septembar - decembar 2023.**  |
| **Upravljanje javnim finansijama (UJF)**  | * Prvi sastanak koordinacije donatora (sektorska radna grupa za UJF)
 | * Uspostavljanje dijaloga o UJF
* Usvajanje monitoringa UJF za 2022.
* Proračun troškova za revidiranu Strategiju upravljanja javnim finansijama
 |
| **Koordinacija reforme javne uprave** | * Usvajanje **aranžmana za reformu javne uprave** (zajednička platforma) i uspostava upravljačkog tijela za RJU na političkom nivou - **Koordinacioni odbor**
* Usvajanje **Poslovnika** Koordinacionog odbora, koordinatora za RJU i nadzornih timova u julu 2023. i imenovanje nadzornih timova
* Jačanje **kapaciteta osoblja** koordinatora za RJU u Federaciji BiH i Republici Srpskoj
 | * Organizacija drugog sastanka na političkom nivou kako bi se odobrio revidirani Akcioni plan za RJU s jasnom procjenom troškova
 |
| **Akcioni plan za reformu javne uprave** | * Organizacija prvog sastanka Koordinacionog odbora i utvrđivanje kalendara sastanaka Odbora
* Usvajanje **Izvještaja o praćenju reforme javne uprave za 2022.**
* Pokrenuti reviziju **Akcionog plana za RJU** s fokusom na digitalizaciji/ kreiranje politika i utvrđivanje prioriteta uz podršku OECD-SIGMA-e i diskusije sa svim ministrima nadležnim za reformu javne uprave i digitalizaciju
* Potrebno je da Ured koordinatora za RJU i koordinatori za RJU pokrenu **dijalog s civilnim društvom** i da redovno uključuju civilno društvo u sve procese koji se tiču RJU (npr. pri izradi izvještaja o praćenju RJU)
 | * Finalizacija i usvajanje **Akcionog plana za RJU** i procjena troškova koji će se pokrivati iz sopstvenih budžeta i iz donatorskih sredstava
* Povećati vlastita budžetska sredstva na najmanje 10 - 20% za provedbu Akcionog plana i riješiti pitanje nedostajućih finansijskih sredstava
* Organizovati prvi sastanak koordinacije donatora
 |
| **Izrada politike** | * Potrebno je da BiH usvoji zakonodavstvo o planiranju politika na državnom nivou i da unaprijedi potrebne kapacitete
 | * Nastaviti provedbu zakonodavnog okvira i organizovati seriju radionica u koje će voditi OECD-SIGMA kako bi se donosioci odluka informisali o izazovima i prioritetima za unapređenje sistema kreiranja politika. Konsolidovati institucionalne nadležnosti za koordinaciju i osiguranje kvaliteta planiranja politike na državnom nivou
* Dodijeliti/ojačati **nadležnosti centralnog tijela vlasti** da koordinira proces planiranja i procijeni usklađenost i koherentnost prijedloga politika (uključujući sektorske strategije i druge planske dokumente) te da ima pravo da vrati prijedloge ako su potrebna značajnija prilagođavanja
* Prilagoditi regulatorni okvir na osnovu ključnih aspekata iz revizije učinka sistema planiranja i rezultata planske analize/istraživanja u **Federaciji BiH**
* Riješiti praktične izazove i nedostatke u planiranju, praćenju i izvještavanju u skladu sa zahtjevima planiranja te u vezi sa izvještavanjem i praćenjem i povezanim nadležnostima za osiguranje kvaliteta u **Republici Srpskoj**
* Objediniti planske dokumente i procese u **Brčko distriktu BiH** i uskladiti ih s novim Zakonom o budžetu u Brčko distriktu BiH
 |
| **Reforma državne službe** | Zakoni o državnoj službi* Potrebno je da **sva četiri nivoa vlasti** uspostave radnu grupu za usklađivanje jedanaest (11) zakona o državnoj službi te da otpočnu razgovore. Istovremeno, potrebno je da FBiH i RS izvrše izmjene i dopune zakona o državnoj službi u skladu sa principima zasluga

Potrebno je pokrenuti međusobno usklađivanje zakona o državnoj službi na **federalnom i kantonalnom nivou** posebno te formirati radnu grupuPraćenje aktivnosti koje se odnose na upravljanje ljudskim potencijalima* Uspostaviti **radnu grupu skupa s osobljem agencija za državnu službu** (može i putem Foruma direktora agencija za državnu službu) i stručnjacima za ljudske potencijale kako bi se utvrdila **ključna pitanja koja se tiču ljudskih potencijala** kao i potencijalni pokazatelji, u saradnji s analitičarima podataka i IT osobljem. Napraviti prijedlog koji sadrži 4 do 5 ključnih pitanja koja se odnose na HR. Izraditi plan rada za unapređenje dostupnosti podataka i načina za izračun kratkoročnih i srednjoročnih pokazatelja
 | Zakoni o državnoj službi* Usvojiti izmjene i dopune zakona o državnoj službi FBiH/RS/BDBiH, uskladiti ih međusobno te u pogledu principa meritornosti. Potrebno je da FBiH i kantonalni nivo izvrše potpuno međusobno usklađivanje zakona kao i usklađivanje u pogledu principa meritornosti.

Registri* Usvojiti poboljšanu zakonsku osnovu koja se odnosi na javne registre na nivou entiteta, kao i zakonsku osnovu za uspostavljanje informacionog sistema za upravljanje ljudskim potencijalima (HRMIS) na državnom nivou
* Osigurati funkcionisanje HRMIS-a na svim nivoima osiguravajući uslove u pogledu kapaciteta za upravljanje registrima i nadogradnju softvera (4. kvartal 2023.).

Praćenje aktivnosti koje se odnose na upravljanje ljudskim potencijalima* **Testirati metodologiju**, poboljšati je ako treba, i zadržati praksu saradnje između stručnjaka za HR, rukovodilaca, IT osoblja, analitičara podataka i pravnih stručnjaka kako bi se metodologija razvijala uporedo s postepenim razvojem HRMIS-a.
* **Usvojiti metodologije upravljanja ljudskim potencijalima** za praćenje provedbe zakona o državnoj službi i upravljanja ljudskim potencijalima na svim nivoima vlasti, a koje se temelje na rezultatima radionice koju je organizovala SIGMA
* Izraditi izvještaje o praćenju upravljanja ljudskim potencijalima i dostaviti godišnje izvještaje Evropskoj komisiji najmanje šest sedmica prije sljedećeg godišnjeg sastanka Posebne grupe za RJU i objaviti ih na web stranicama nadležnih institucija.
 |
| **Pružanje usluga** | * Usvajanje **Zakona o elektronskom potpisu od strane Vijeća ministara.**
* Razjasniti **nadležnosti institucija u pogledu pružanja usluga** na svim nivoima
* Pokrenuti razvoj **strategija e-uprave** u koordinaciji s aktivnostima iz revidiranog Akcionog plana za RJU
 | * Otpočeti pripremu **koherentnog okvira politike o pružanju usluga** kako bi se pojednostavile administrativne procedure i digitalizovale usluge za poslovne subjekte i građane;
* **Izraditi katalog elektronskih usluga** na svim nivoima vlasti.
 |

1. Preporuke Posebne grupe za reformu javne uprave trebaju se objaviti na internet stranicama koordinatora za RJU na svakom nivou vlasti, a Evropsku komisiju treba obavijestiti o linkovima na ove stranice. [↑](#footnote-ref-1)